Ian Noel Pace .td_uid_2_6109073077d18_rand.td-a-rec-img{text-align:left}.td_uid_2_6109073077d18_rand.td-a-rec-img img{margin:0 auto 0 0} Newsbook.com.mt laħaq ftehim mal-Partit Laburista u mal-Partit Nazzjonalista biex jingħata spazju lill-kandidati li se joħorġu għall-elezzjoni għall-ewwel darba. L-inizjattiva żżanżnet minn Dr Chris Bonnett, kandidat f'isem il-Partit Laburista fuq ir-raba' distrett. Warajh imbagħad kiteb il-kandidat tal-PN għas-sitt distrett, Jerome Caruana Cilia. Il-kitbiet tal-kandidati ġodda se jibdew jidhru regolarment taħt it-taqsima Opinjoni fuq Newsbook.com.mt. Kandidat ġdid tal-PL: Fil-politika għax… Kandidat tal-PN: Ma ħaqqniex hekk, Malta ma ħaqqhiex hekk "Dejjem xandarna varjetà ta' opinjonijiet" Fr Joe Borg, Editur ta' Newsbook.com.mt, qal li dan is-sit tal-aħbarijiet dejjem ta spazju għal ideat u opinjonijiet differenti. "Din l-inizjattiva tkompli f'dik it-tradizzjoni iżda tagħmel aktar minn hekk. Aħna nagħrfu l-isforz li jkollhom jagħmlu kandidati ġodda biex iwettqu l-missjoni tagħhom ta' servizz permezz tal-politika. Waqt li hu fatt magħruf li ż-żjajjar fid-djar huma wieħed mill-aqwa mezzi biex dawn il-kandidati jsiru magħrufa min-nies, l-użu tal-media għandu jgħin lil dawn il-kandidati biex ikunu aktar magħrufa mal-elettorat". Fr Borg kompla jgħid li dan l-esperiment kien diġà beda waqt il-programm Andrew Azzopardi on 103. Tul dan il-programm kienu mistiedna diversi kandidati ġodda biex jiddiskutu bejniethom suġġetti ta' kontroversja politika u biex jgħidu għaliex iddeċidew li jidħlu għall-politika. "Aħna konna inkuraġġiti bil-livell għoli li kellhom diversi kandidati," kompla jgħid l-Editur ta' Newsbook.com.mt, "u allura xtaqna li noffrulhom ukoll il-pjattaforma ta' Newsbook barra 103 Malta's Heart." Huwa qal ukoll li eventwalment se jkun hemm kuntatt ma' partiti oħrajn biex tiġi offruta l-istess possibbiltà. Taqbel li kandidati ġodda jkunu inkuraġġiti billi jingħataw spazju fuq il-media? Ibagħtilna fuq info@newsbook.com.mt Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6109073077fe3_rand.td-a-rec-img{text-align:left}.td_uid_3_6109073077fe3_rand.td-a-rec-img img{margin:0 auto 0 0}